
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIUOSE, V. KUDIRKOS G. 64,  PERDAVIMO LAIKINAI NEATLYGINTINAI VALDYTI IR NAUDOTIS ASOCIACIJAI SUTRIKUSIO INTELEKTO ŽMONIŲ GLOBOS BENDRIJAI „ŠAKIŲ VILTIS“
2013 m. vasario 28 d. Nr. T-55
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 13 straipsnio 1 dalies 4 punktu, rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Sutrikusio intelekto žmonių globos bendrijos „Šakių viltis“ 2013 m. sausio 7 d. prašymą, nusprendžia:

1. Perduoti asociacijai Sutrikusio intelekto žmonių globos bendrijai „Šakių viltis“ laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančias ir šiuo metu Šakių „Žiburio“ gimnazijos patikėjimo teise valdomas 24,72 kv. m ploto negyvenamąsias patalpas, esančias Šakiuose, V. Kudirkos g. 64 (Nekilnojamojo daikto kadastrinių matavimų byloje Nr. 84/160 pastato šifras - 1C2/p, patalpų indeksai – 1-19 ir 1-20, unikalus pastato Nr. 8493-4000-3017) su 6,57 kv. m bendro naudojimo patalpas, kurios indeksas 1-17 (visų perduodamų patalpų bendras plotas – 31,29 kv. m), asociacijos Sutrikusio intelekto žmonių globos bendrijos „Šakių viltis“ įstatuose šiuo metu numatytoms funkcijoms vykdyti. 

2. Įgalioti Šakių „Žiburio“ gimnazijos direktorę sudaryti ir pasirašyti perduodamų negyvenamųjų patalpų panaudos sutartį bei perdavimo - priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas.

Savivaldybės mero pavaduotoja,
pavaduojanti savivaldybės merą






Rima Rauktienė 

